Imtella' Mejju 24, 2021 L-Imħallef Toni Abela ordna kumpanija Torka tħallas impjegat tagħha is-€17,000 f'paga dovuta għal dawn l-aħħar sena u tliet xhur. Ozan Takucin fetaħ il-kawża fil-Prim'Awla tal-Qorti Ċivili kontra t-Taca Insaat ve Ticaret. Il-kumpanija Taca kienet bagħtet mijiet ta' ħaddiema f'Malta biex jaħdmu fuq proġetti ta' kostruzzjoni. Takucin, li jaħdem bħala Planning and Cost Control Specialist mal-kumpanija b'pga ta' €2,500 fix-xahar, ilmenta li kien ilu minn Jannar 2020 ma jitħallas. Il-kumpanija ammettiet u kien għalhekk li l-Imħallef Abela ordnalha tħallsu l-paga bl-imgħaxijiet legali minn Lulju 2020 sal-pagament.